
D E 

MELANCHOLIA, 


§ i.  AD  hunc  morbum,  quippe  cum  non 
solum  multiformis  sit,  et  haud  ra- 
ro, una  cum  aliis  morbis  cqrebri  et  nervorum 
propriis,  existat,  sed  etiam  sit  sanatu  difficil- 
limus, medici,  omni  fere  aevo,  animum  sum- 
ma cura  adverterunt.  Neque,  enimvero,  hoc 
mirum ; quum,  omni  seculo,  non  philosophi 
modo,  sed  poetae  quoque,  ingenia  exercu- 

A erint. 

erint,  investigando  unde  oriatur,  et  excogi- 
tando qua  optime  ratione  perducatur  ad  sani- 
tatem. 

ii.  Melancholia  saepe  primarius  morbus  est. 

m 

Verum  adeo  tamen  saepe  cum  dyspepsia  et  hy - 
pochondriasi  consociatur,  et  tot  sibi,  cum  his 
morbis,  communia  habet,  ut  indubiis  signis 
eam  ab  his  distinguere  nemo  medicorum  quis- 
quam possit. 

m.  Melancholia  a Culleno  definitur,  “ in- 
“ sani  a partialis  sine  dyspepsia Hic  vero 
auifior,  quo  nullus  morbos  perspicacius  dig- 
noscit, ipse,  idonea,  necne,  haec  sit  definitio, 
subdubitat.  “ Hypochondriasis ,”  inquit,  “ et 
“ melancholia  non  semper  distingui  possunt. 
“ Si  quando  autem  possint,  nullo  alio  signo, 
“ quam  per  dyspepsiam  in  hypochondria  si  sem- 
“ per  praesentem,  in  melancholia  saepe  absen- 
“ tem,  rite,  quantum  video,  distinguendi  sunt.” 

iv.  Cullenus  re&e,  ut  nobis  videtur,  me- 
lancholiam insaniam  definivit ; cum  praeser- 
tim melancholici  plerumque  neque  res  per- 
inde, atque  sunt,  percipiant,  neque  rite  judi- 
cent et  comparent  perceptas. 

v.  An  verb  melancholia  partialis  insania 
redte,  an  secus,  definiatur,  ipsi  Culleno  du- 
bium videtur  *.  Is  enim  demum,  ex  parte,  in- 
sanus est,  qui,  dum  de  quibusdam  perperam 
ratiocinatur,  redte  atque  accuratd  judicat  de 
caeteris.  Melancholici  autem,  in  omnibus 
vitae  partibus,  meticulosi  et  lugubres  sunt ; 
rerum  suarum  trepidi ; vanis  perpetuo  soli- 
citi  timoribus. 


HISTORIA. 


* Vid.  Cullen.  First  Lines „ 

HISTORIA. 

Vi.  Veteres,  cum  Graeci  tum  Romani, 
hunc  morbum  melancholiam  dixere,  quia  exis- 
timarunt, ex  [AtXamv  ATJiA  BILIS > oriri. 

vii/  Ad  hanc  sententiam,  ex  atra  nempe  bile 
oriri,  accedunt  quidam  recentiores ; in  primis 
Boerhavius,  qui  contendit,  melancholiam 
ex  malo  sanguinis  et  humorum  habitu  enasci, 
quem  vetusti  scriptores  atram  bilem  nomina- 
bant ; et,  si  quando  oriatur  in  animo  con- 
tristatis, quibus  sanguis  itemque  humores  sani 
sunt,  brevi  tamen  vel  prosperrima  valetudi- 
ne 


DE  MELANCHOLIA. 


5 


ne  gaudentibus  committere,  ut  bilis  ex  sana 
in  atram  convertatur. 

viii.  Homines,  quibus,  prae  caeteris,  me- 
lancholia obrepit,  ejus  sunt  temperamenti, 

* 

quod  ex  iis  melancholicum  medici  appellant. 
Serii  sunt,  meditabundi,  cauti,  anxii  ; futu- 
rorum timidi,  atque  vigilibus  curis  tenuati : 
studiosi  tamen  sunt  amoenitatum  naturas  ; 
Musis  amici,  neque  rarb  ipsi  Parnasso  viam 
• affedlant.  Nonnunquam  vero  religione  per- 
fusi, se  nihili  putant,  vanisque  Deorum  im- 
plentur terroribus : alias  divino  spiritu  in- 
stin&os  putantes,  se,  pras  ceteris  hominum. 
Diis  caros  acceptosque  credunt ; atque  summo 
furore  moventur  in  omnes,  quorum  mens,  et 
mores,  et  Deorum  cultus,  a suis  abhorrent. 

ix.  Melancholici  studiosum  natura  genus 
hominum  sunt ; tenaces  propositi ; et  benig- 
na plerumque  ingenii  vena  praediti.  Si  igitur 

liberalibus 

liberalibus  studiis  se  pertinaciter  dedant,  ni- 
hil tam  reconditum  est,  dummodo  captum  hu- 
manae mentis  non  exsuperet,  quin  possint 
studendo  investigare  ; nihil  tam  difficile,  mo- 
do non  majus  humanis  viribus,  quin  possint 
labore  efficere  ; nihil  tam  obscurum,  quod  in- 
genii acumine  non  possint  illustrare. 

x.  Melancholici,  porro,  corporibus  sunt 
macilentis  et  strigosis ; venis  amplis  et  den- 
sis; capillis  rigidis,  crispis,  et  nigris.  Dubitan- 
tes, circumspectantes,  haesitantes,  uti  animis 
et  cogitatione  tarde  comprehendunt,  ita  per- 
tinaces comprehensam  aegerrime  remittunt 
opinionem. 

xi.  Quanquam  melancholia,  et  hypochon- 
driasis  seu  animus  demissus,  saepe  una  exis- 
tunt,  et  quasi  in  unitatem  coalescunt ; tamen, 
uti  nobis  videtur,  diversi  morbi  sunt,  possunt- 
que  satis  dignosci. 


XII. 

xii.  Animo  demissi,  plerumque  sunt  ven- 
triculo languidi  et  imbecilles,  neque  cibos  pro- 
be perficiunt ; atque,  propriae  valetudinis~timi- 
di,  futuros  continenter  morbos  malaque  prae- 
meditantur ac  timent.  Caetera  ver6  animo 
sano  sunt,  firmo,  constante,  atque  ratione 
bene  utente,  quod,  ut  apte  ait  Cicero,  mu- 
nus animi  est  *. 

xiii.  Melancholicorum,  contra,  animi  aegri- 
tudo latius  patet.  Iis  enim  non  praemeditatio 
modo  futurae  invaletudinis  animum  contristat, 
verum  torquet  quoque  timor  futurorum  malo- 
rum, aut  fortasse  ne  futurorum  quidem,  quae 
animis  sani  ante  providere  et  expedtare  vix 
possunt.  In  aegritudine  semper  et  ubique  sunt, 
quia  se  semper  et  ubique  in  malis  esse  arbi- 
trantur : qui  enim  semper  cogitant,  accidere 

posse 


* Vid.  Marc.  Tull.  Ciceron.  'Tuscul.  Disput. 
Lib.  iii.  cap.  vii. 

posse  aliquid  adversi,  iis  -fit  illud  sempiter- 
num malum.  Facete  tristis  Jaquesius  ; 

“ I bave  neither  the  scholar’s  melancholy , which  is 
“ emulation  ; nor  the  musician  s,  which  is  fantastical ; 
“ nor  the  courtier’s,  which  is  proud ; nor  the  so!dier’s, 
“ which  is  amhitious ; nor  the  lawyer's,  which  is  poli- 
“ tic ; nor  the  lady’s,  which  is  nice ; nor  the  lover’s , 
“ which  is  ali  these  : but  it  is  a melancholy  of  mine  own, 
*£  compounded  of  mciny  simples , extraBed  from  many 
“ objeEls , and,  indeed,  the  sundry  contemplation  of  my 
“ travels,  in  which  my  often  rumination  wrups  me  in 
“ a jnost  humorous  sadness 

xiv.  Dum  autem  melancholici  semper  an- 
guntur aut  accipiendis  malis,  aut  cogitandis, 
saepe  stomacho  validi  sunt,  cibosque,  velut  sa- 
ni, appetunt  et  concoquunt. 

XV. 


Shakspear.  As you  like  it,  Afr.  iv.  Scen.  I» 

xv.  Dum  melancholicorum  animi,  ad  fu- 
tura omnigena  mala  praemeditanda,  tam  pro- 
ni sunt,  cerebrum,  id  sane  quod  mirum,  et 
nervi  torpescunt ; pigrescunt  sensus  ; et  tar- 
descit voluntas.  Musculorum  librae,  prae  iis 
caeterorum  hominum,  rigidae  et  firmae  sunt, 
et  venae  sanguine  plenae. 

xvi.  Melancholiam  descripsimus,  qualem 
depinxerunt  vetusti  scriptores.  ARETiEUS 
dicit,  consistere  in  mente  alienata,  et  uno  re- 
rum genere  cogitando  occupata,  sine  febre  ; 
at  metum  semper  et  moerorem  comites  ha- 
bere. 

xvii.  Est  autem  melancholia,  a Sauvage- 
sio  moria  dida,  qua  affedi  se  coeteris  felici- 
ores existimant.  Hujusmodi  melancholici  al- 
ta quaeque  cupiunt  et  spirant ; neque,  enim- 
vero,  timent,  se  hominum  maximis  et  claris- 
simis, imo  Diis  ipsis,  pares  autumare.  Argu- 

B t£ 

te,  de  hujus  generis  melancholico,  Hora- 

tius,' 


« -Fuit  haud  ignobilis  Argis, 

“ 6>ui  se  credebat,  miros  audire  tragoedos, 

“ In  vacuo  latus  sessor  plausorque  theatro  f 
“ Ccetera  qui  vitee  servaret  munia  redo 
“ More  ; bonus  sani  vicinus,  amabilis  hospes, 

“ Comis  in  uxorem  ; posset  qui  ignoscere  servis, 
“ Et,  signo  Iaso,  non  insanire  lagena  ; 

t 

“ Posset  qui  rupem,  et  puteum  vitare  patentem. 
“ Hic,  ubi  cognatorum  opibus,  curisque  refeElus, 
Expulit  helleboro  morbum , bilemque  meraco, 

“ Et  redit  ad  sese  : Pol,  me  occidistis , amici, 

“ Non  servastis,  ait,  cui  sic  extorta  voluptas , 

“ Et  demptus , per  vim,  mentis  gratissimus  error 


* Vid.  Quint.  Horat.  Flac.  Epist.  lib.  ii.  Epist.  2. 

causa:. 


xviii.  Ter  et  amplius  felices  sunt  medici, 
qui  morborum,  ad  quos  sanandos  advocantur, 
possunt  causas  cognoscere.  Non  enim,  nostra 
opinione,  cum  morbus  incidit,  sciunt,  qua  ra- 
tione curetur,  qui,  qua  ex  causa  oriatur,  non 
cognoverint.  Cum  ita  sit,  de  melancholiae 
causis,  paucis  dicere  nobis  consilium  est. 

xix.  Proclivitas.  — Temperamentum  me- 
lancholicum, in  quo  proclivitatem  in  morbum, 
quem  persequimur,  ponendam  opinantur  me- 
dici, in  medulla  cerebri,  uti  putat  Culle- 
nus,  supra  consuetudinem  sicca  et  firma,  con- 
sistit. Haec  siccitas  et  firmitas,  uti  conje&at 

idem 

idem  au&or,  efficiuntur  humoris  penurid 
cum  praesertim  cerebra  patefa&a,  supra  natu- 
ralem consuetudinem,  levia  et  dura  inveni- 
antur. 

xx.  Talia  esse  cerebra  insanorum,  qui  a 
melancholicis  forsitan  tantum  animi  aegritudi- 
nis magnitudine  differunt,  incidendo  comper- 
tum est.  Rati  igitur  medici  sunt,  fieri  posse, 
ut,  ex  minore  siccitate,  firmitate  et  levitate 
cerebri,  mortales  melancholici  fiant,  ex  ma- 
jore insaniant. 

xxi.  Causa  proxima. — Neque  morborum,  ne- 
que caeterarum  naturae  rerum,  proximam  cau- 
sam certo  cognoscere  possumus.  Hanc  clare 
cognoscere  posse,  eruditissimi  medici  et  phi- 
losophi vix  audent  sperare.  Unde  vero  in 
morbos  mortales  proclives  sint,  et  unde  in 
proclivibus  morbi  concitentur,  neutiquam 
adeo  obscurum  est. 


xxii.  Ca- 

xxii.  Causarum,  quae,  medicorum  lingua, 
melancholiae  proximm  appellantur,  nimia  ce- 
rebri venarum  plenitudo,  ut  praecipua,  a 
Hoffmanno  aliisque  memoratur;  idcirco  forte 
quod,  incisis  post  mortem  cerebris  eorum,  qui, 
dum  vivi*  melancholici  erant,  venas  haud  ra- 
ro, supra  modum,  sanguine  plenas  anatomici 
conspicati  sunt.  Vero  autem  haud  absimile 
est,  eos,  quorum  in  cerebris  venae  sanguine  sic 
turgebant,  insanos  potius  fuisse,  qui  sanguine 
idti  obiverant. 

• 

xxiii.  Excitantes. — Causarum,  quibus  con- 
citatur melancholia,  praecipuae  sunt,  animus 
vel  plurimum  depressus  moerore,  vel  ter- 
rore et  metu  graviter  commotus ; mens  stu- 
diis nimis  intenta  ; amor  irritus  ; animus  ab 
omni  spe  felicitatis  derelictus ; corporis  extre- 
ma diu  frigore  torpida  fadta.  Fuerunt  etiam, 
qui  contenderint,  melancholiam  moveri  mor- 
bida cerebri  dura  matre,  quae,  praeter  naturam, 

rigida 

rigida  et  densa  est* *.  Quinetiam,  uti  Hoff- 
manno  videtur,  opio,  aliisque  ex  iis  quae  ce- 
rebrum nervosque  stupefaciunt,  nonnunquam 
concitatur. 

xxiv.  Quod  melancholia  variis  et  diversis 
quidem  notis  insignitur,  ideo  medici,  qui 
morbos  ordinate  disponunt,  odo  ejus  varieta- 
tes descripserunt.  His  singulis  licet  quaedam 
notae  propriae  sint,  omnibus  tamen  praecipuae 
Gommunes. 

/ 

xxv.  Melancholiam  accurate  descripsit 
Aretaeus.  Qui  ea  afficiuntur,  ii,  uti  dicit, 
tristes  sunt  et  animo  dejedi,  neque  tamen, 
quare  ita  sint,  causa  apparet.  Timidi  sunt ; 
nodes  pervigilant ; coetum  fugiunt ; petunt 
solitudinem.  Eorum  alvus  tarda  est,  et  in- 
terdum, 

- - _ . . _ , - 


* Vid.  Edin.  Med.  Essays , vol.  iv.  artic.  xxvi. 

terdum,  per  complures  dies,  nihil  infra  trans- 
mittit. Urina,  quam  solito  rarius  reddunt, 
est  naturali  parcior  et  acrior.  Facie  lives- 
cunt, atque  toto  corpore  sunt  languidi  et  de- 
biles. 

xxvi.  Ventriculo  infirmos  esse  melancho- 
licos, et  vi&um  concoquere  non  posse,  haud 
insolitum  est.  Neque,  profe&o,  hoc  mirum 
cum  praesertim  corpora  parum  exerceant,  si- 
mulque  animo  contristentur,  quibus  sane  u- 
trisque  stomachus  plurimum  resolvitur.  Non 
solum  igitur  praesentibus  malis  melancholici 
urgentur,  sed  etiam  futurorum,  quae  mens 
parum  sana  suggerit,  praemeditatione  et  ti- 
more. 

xxvii.  i.  Historias  melancholicorum  haud 
paucas  literis  mandavit  Hoffmannus.  Hi 
omnes  temperamento  melancholico  erant,  at- 
que ex  iis  plurimi  ingeniosi.  Initio  vigiles, 

praeter 

praeter  solitum,  fiebant,  neque  multo  p5st, 
ex  vano,  timidi  et  tristiculi.  Post  aliquantb, 
spe  utcunque  exigua  dejedti,  mirum  in  mo- 
dum, demittebantur.  Tum  consuetudine  ho- 
minum se  recipiebant  \ erantque,  enimvero, 
tristiores,  quam  ut  vocem  citharoedorum,  et 
cantus  qui  hilares  dele&ant,  pati  possent. 

2.  Interdum,  posita  tristitia  et  mordacibus 
solicitudinibus,  consuetudine  hominum  et  hi- 
laritate delectabantur.  Sed  ne  hac  quidem 
deledtatione  animi  et  voluptate  diu  frui  iis  li- 
cebat. Subsidiis  enim  valetudinum  deficien- 
tibus, intermissiones  tristitiae  pedetentim  cum 
breviores  tum  rariores  fiebant ; donec,  metu 
luturorum  malorum  praeteritorum  memoriae 
jundto,  neque  variis  et  undique  circumfusis 
molestiis  levatis,  miseri  prorsus  aut  amentes 
fierent,  aut  insani. 


xxviii. 

XXVIII.  Carissimi  amici,  aut  res  familiares, 
subito  amissi,  nonnunquam  stuporem  nervo- 
rum efficiunt,  et  intermissionem  motuum,  qui 
voluntatis  arbitrio  obedire  solent,  qqalia  in 
catalepsin,  accidere  dicuntur ; neque  insoli- 
tum est,  his  malis  inclinantibus  aut  deceden- 
tibus succedere  pertinacem  et  tristem  melan- 
choliam, nullis  eheu  ! herbis,  nulla  medicina 
sanabilem. 

xxix.  Burtonius,  audior  obscurus  at  inge- 
nio tamen  insignis,  plurimas  praeterea  causas, 
undique  colledtas,  quibus  inducatur  melan- 
cholia, literis  prodidit ; easque  versibus,  ex 
poetarum  scriptis  apposite  excerptis,  scite  il- 
lustravit et  ornate.  Nullus  audtorum  melan- 
choliam, variasque  ejus  formas,  tam  diffuse, 
attamen  discrete,  scriptis  persecutus  est  : 
nullius  opus  perlegenti  majorem  afferet  de- 
ledlationem  *. 

C xxx. 


* Vid.  Burton.  Anatomy  of  Melancholy. 

xxx.  Verisimile  autem  est,  melancholiam 
longe  saepissime  oriri  ex  causis  moralibus  ani- 
mos eorum,  qui  atro  temperamento  sunt,  con- 
tristantibus. Melancholia  hinc  oriens,  tarde 
et  ferme  inobservata  obrepit.  Initio,  infeli- 
ces, quam  antea,  tristiores  fiunt ; ex  imo  pec- 
tore subinde  trahunt  suspiria  ; atque,  amico- 
rum familiariumque  consuetudinis  negli gen- 
tes, solitarii  esse  malunt. 

xxxi.  Increscente  vero  malo,  quod  et  ipsa 
solitudine  ingravescit,  cum  animo  imbecil- 
liores fiunt,  tum  corpore  invalidi  ; adeo  ut 
non  solum  stomachus  cibos  probe  perficiendi 
impotens  reddatur,  sed  etiam  animus  impar 
suis  officiis  et  muneribus.  Vigiles  nunc  curae 
miseros  tenuant,  et  fessis  artubus  oculisque  ar- 
cent somnum. 

xxxii.  Nonnunquam  melancholia  usque  eo 
inveterascit,  ut  miserandi  amentes  de  se  pror- 
sus 

sus  suisque  desperent,  et,  appetente  vespere, 
oculis  se  hominum  in  abdita  vallium,  opacave 
silvarum,  recipiant ; ubi,  ut  optime  canit 
poeta, 

“ Black  Meljncholy  sits,  and  round  her  throivs 
“ A death-like  silence,  and  a dread  repose  : 

“ Her  gloomy  presence  s addens  ali  the  scene , 

“ Shades  ev’ry  Jlow’r,  and  darkens  ev’ry  green  i 
“ Dcepeus  the  murmur  of  the  falling  Jlocds, 

“ And  brcathes  a hrowner  horror  o' er  the  woods  V’ 

xxxiii.  Praeter  causas,  quas  diximus,  aliae 
sunt,  quibus  oriatur  melancholia,  praecipue 
tristis  coeli  et  morum  austeritas.  Quantum 
natura  cceli  ad  quosdam  morbos  faciendos,  ad 

alios 


* Vid.  Pop.  Eloisa  to  Abelard . 

alios  vero  sanandos,  valeat,  medicis  jamdudum 
innotuit. 

xxxiv.  In  regionibus  enim  polis  appropin- 
quantibus, in  quibus,  plurimam  anni  partem, 
tristis  hiems  dominatur,  atque,  dum  sterilem 
terram  gelu  obstringit,  coelum  obscurat  tene- 
bris et  nebulis ; animi  miserorum  mortalium 
socordia  torpescunt,  vel,  si  quando  intendan- 
tur, nihil  amplius  quam  aut  praemeditantur  et 
antecapiunt  futura  mala,  aut  praeteritorum 
reminiscuntur.  Veris  tot  malis  oppressi  mor- 
tales, nihil  mehercule  mirum,  si  animo  demis- 
so fiant,  aut  melancholici,  et  fictis,  iisque  gra- 
vioribus quidem,  torqueantur. 

xxxv.  Hominibus,  qui,  in  hujusmodi  re- 
gionibus, sic  semper  anguntur  aut  patien- 
dis aut  timendis  malis,  undique  sunt  mo- 
lestiae, undique  pericula.  Superne  austerus 
iratusve  Jupiter  foedat  subjacentes  terras 

imbribus; 

imbribus ; aut,  ventis  emissis,  rates  commo- 
to pelago  disjicit,  hiantibusve  submersas  ob- 
ruit flu&ibus ; aut  rapidum  jaculatur  e nubi- 
bus ignem  : inferne  solum  sterilis  terrae 
nivibus  obruitur,  geluque  torpet.  Domi 
sunt  res  angustae,  morbi,  fames : foris,  fri- 
gus, solitudo,  famelicae  ferae  praedam  quae- 
rentes. 

xxxvi.  In  Angi.ia,  dum,  lugubri  mense 
Decembris,  pluviosus  Jupiter  coelum  contris- 
tat, melancholia  tot  mortales  afficit,  ut  a qui- 
busdam medicis  appellata  morbus  anglicus 
sit.  Tunc  vero  temporis,  ii,  prae  caeteris,  me- 
lancholici fiunt,  qui,  neque  quaestui  dediti  ne- 
que literis,  otio  et  socordia  pigrescunt,  veluti 
pecora,  ventri  obedientes. 

xxxvii.  In  regionibus,  contrd,  solis  currunt 
propioribus,  ut  in  Gallia  et  amoenis  locis 
Italiae,  ubi  fcecunda  Tellus  facilem  vidtum 

humo 

humo  funclit,  atque  benignus  Jupiter  sudum 
coelum  praebet,  et  breves  hiemes  ; ubi,  sicut 
in  Elysio  poetarum,  ver  fer&  perpetuum  est, 
placidique  Zephyri  tepentibus  auris  mulcent 
natos  sine  semine  flores;  melancholia,  qualis 
ex  austero  coelo  oriatur,  prorsus  ignota  est. 
Mortales,  amoenitates  almae  naturae  contem- 
plando dele&ati,  quibus  omnis  sensus  volup- 
tatem accipiens  jucunditate  perfunditur,  ani- 
mis laeti  sunt  ac  hilares ; dumque  effusissimi 
in  praesentes  voluptates  sunt,  raro  futura  mala, 
forte  ne  futura  quidem,  praemeditando  con- 
tristantur. 

xxxvin.  Turci  autem,  etiamsi  loca  amoe- 
nissima et  maxime  voluptuaria  AsiiE  et  A- 
chaive  inhabitent,  fere  omnes  tamen  melan- 
cholici sunt,  vel  saltem  tristes  et  austeri. 
Quare  ita  sit,  quaerere,  a re  nostra  haud  alie- 
num est. 

XXXIX. 

xxxix.  i.  En  dominationem  tyrannorum 
Turcicorum  ! qua  non  solum  extinguitur  li- 
bertas, sed  etiam  spes,  et  vitee  ipsius  securi- 
tas ; neque  magis  mirabimini,  Turcos  tristes 
aut  melancholicos  esse,  quam  conservare  vi- 
tam, post  amissam  libertatem.  Quipote  enim 
hilares  esse  possunt,  quibus,  voluntatis  arbi- 
trio, tristis  tyrannus  bona  ipsamque  vitam  po- 
test abripere  ? 

2.  Quinimo  dubitari  non  potest,  quin,  ad 
Turcos  tristes  et  melancholicos  reddendos, 
conducat  religio  prava,  quae  in  eorum  ani-* 
mos  vi  sua,  mirum  in  modum,  penetrat. 
'I  r istis  enimvero  et  austera  est ; et,  sicut  omnis 
prava  religio,  minimis  etiam  rebus  Deos  inse- 
rendo, miseros  mortales  perpetuo  fere  cultu 
occupat,  eorumque  animos  vana  Superorum  re- 
ferentia perfundit,  suppliciique  futuri  metu. 

3.  Opium,  porro,  quo  omnes  Turci,  a 
summis  ad  imos,  deutuntur,  causis,  quae 
melancholicos  reddunt,  a Hoffmanno  annu- 
meratur; et,  putamus,  merito,  quippe  cum 
nihil  cerebrum  et  nervos  potentius  stupefa- 
ciat. 

4.  His,  denique,  accedat  prava  consuetu- 
do, quae  apud  Turcos  invalet,  sexum  ama- 
biliorem a convi&u  et  societate  secludendi. 
Inamabiles  hominum  ! repugnatis  naturae, 
meritissimoque  perpetua  pledtimini  tristitia 
et  melancholia.  Quin  libertatem  foeminis 
vindicatis?  Vobis,  mihi  creditote,  libertatem 
adeptae,  hilaritatem  restituent,  atque  facetiis, 
joculis,  fido  amore,  suaviloquentia,  amara 
curarum  temperabunt.  Alledlat  natura : li- 
cet ; at,  reclamante  prava  consuetudine,  non 
vultis  esse  beati. 

XL, 

xl.  Ubi  plerique  hominum  aut  merca- 
turas, aut  manu  merces  faciendo  occupantur, 
paucis,  nisi  quorum  animi  graviter  demissi 
sint,  melancholia  obrepit. 

xli.  Batavi,  quamvis  tam  ingenio  tam 
•corpore  pingues  et  hebetes,  negotio  tamen,  et 
spe  quaestus  ac  lucri,  animo  sereni  et  tran- 
quilli sunt,  raroque  tristitiae  sese  tradunt. 
Agricolae  Britannici,  fortis  animi  et  con- 
stantis, laboribus  diurnis  peradtis,  fessi  do- 
mum redeunt ; ubi  conjugum  ac  liberorum 
pignoribus,  nitido  foco,  mundoque  vi6tu  de- 
ie&ati  et  refe&i,  tradunt  tristitiam  et  metus 
protervis  ventis,  Diisque  caetera  ac  futura  per- 
mittunt. 

to.ii.  Ubique  terrarum,  divites  et  otiosi, 
quibus  enimvero  res  abundant,  sed  quos,  prae 
strenua  inertia,  deficit  animus  aequus,  sibime- 
tipsis  oneri  sunt,  melancholiae  praedae.  Pe- 

D tunt 


<2,6 


DISPUTATIO  MEDICA 


tunt  navibus  bene  vivere  ; petunt  quadrigis : 
sed  quid  quadrigas  valent,  quid  naves  ? quo- 
niam coelum,  migrando,  non  animum  mu- 
tant. 

xmi.  Res  postulare  videtur  melancholiae 
varietates  paucis  prius  exponere,  quam 

MELANCHOLIAM  HYPOCHONDRIACAM  qU£C  hai'UlU 

longe  frequentissima  est,  fuse  describendi 
initium  faciamus. 

xliv.  Vulgaris.  — Speciem  melancholiae 
vulgarem  nominavit  Sauvagesius,  qua  affec- 
ti se  in  novas  formas  materiamve  mutari,  vel 
gravibus  laborare  morbis,  falso  credunt. 

xlv.  Nonnulli,  se  ex  vitro  vel  glacie  con- 
stare putantes,  timent  foras  prodire,  nc  casus 
iniquus,  aut  protervi  venti,  aut  ludentes  pueri 
fragilia  corpora  comminuant.  Alii,  sibi  ner- 
vos prorsus  resolvi  opinantes,  immobiles  lec- 


to 

to  jacent,  vel  domi  tristes  torpescunt  ; neque, 
nisi  metu  ruinae  aut  incendii  injedto,  vel  ner- 
vis a subdubitante  medico  acu  pun&is,  se  pro- 
priis pedibus  movere  coguntur.  Quid  de  mu- 
liere dicam?  qua?,  sicuti  fert  Trallianus, 
se  secundum  Atlantem  credens,  caput  mo- 
vere nolebat,  ne  orbis,  quem  sibi  videbatur 
sustinere,  fulcro  submoto,  corrueret. 

xlvi.  Erotomania. — Hanc  melancholia; 
speciem  omnes  fere  describunt  poeta?,  et  fifta- 
rum  historiarum  scriptores.  De  hujusmodi 
melancholia,  sic  dicit  Zimmermannus.  “ Per- 
“ sons  even  of  the  tenderest  years,  and  fe- 
“ males  from  fifteen  to  eighteen,  who  possess 
“ 'fine  sensibilitiesanda livcly  imagination, fre- 
“ quently  experience  the  tender  melancholy 
“ which  solitude  inspires,  when,  in  retirement, 
“ they  firft  feel  the  desires  of  love.  This  species 
“ of  melancholy  is  not  symptomatic  \ for  I 
“ have  frequently  seen  it  an  original  malady. 


“ The 

“ The  enthusiastic  Rousseau  was  seized  with- 
“ it  at  Vevai,  on  the  banks  of  the  lake  of 
“ Geneva 

xlvii.  Amatam  Dulcineam,  tanquam  de- 
am, colebat  Quixottus.  Eodem  delirio  affec- 
tus,  Aristoteles  suae  conjugi,  sicut  deae,  thu- 
ra obtulit.  Orpheus,  uti  ferunt  poetae,  usque 
eo  amore  insanivit,  ut  non  timeret  Tartara 
subire,  quo  hinc  raptam  ab  Aristaeo  dulcem 
conjugem,  Eurydicen,  auferret  f.  Solomon, 
quo  sapientiorem  nullum  tradunt  sacri  scrip- 
tores, usque  e6  amore  desipuit,  ut,  patriae  re- 
ligionis 


* Vid.  Zimmerman.  On  Solitude. 

Vid.  Rousseau.  Novvelle  Heloise. 

f Vid.  Publ.  Vjrgil.  Maron.  Geokgic.  lib.  iv- 
lin.  454.  et  sequent. 


DE  MELANCHOLIA. 


29 

ligionis  oblitus,  plures,  pro  uno,  Deos  coleret. 
Lucretius,  amore  mente  alienatus,  propriis 
sibi  manibus  mortem  conscivit.  Tasso,  secun- 
dus Italorum  Virgilius,  splendida  fceminse 
amore  captus,  quatuordecim  annos  deliravit. 

xlviii.  Hujusmodi  melancholiae  signa  com- 
plura facete  enumerat  Plautus. 


~~~~  Amorem  hac  cunila  vitia  se  hiari  solent , 

“ Curai  agritudo,  nimiaque  elegantia. 

U 

Amori  accedunt  etiam  hac,  qutz  dixi  miniis , 
Insomnia,  arumna,  error , terror , et  fuga , 

Ineptia , stultitiaque  adeo , et  temeritas , 

“ Incogitantia , excors  immodestia, 

“ Petulantia,  cupiditas  et  malevolentia: 

“ JWrtf  etiam  aviditas,  desidia,  injuria, 

Inopia , contumelia , et  dispendium , 

“ Multiloquium,  pauciloquium.'' 

'Plaut.  Ad.  1.  Scen.  1. 

XLIX.  Nostalgia. — Haec,  quae  haud  du- 
bie melancholiae  varietas  est,  nonnullas  gen- 
tes, prae  caeteris,  afficit.  Helvetii,  dummo- 
do peregre  commorentur,  huic  melancholiae 
hominum  opportunissimi  sunt.  Tanta  apud 
eos  patrii  soli  caritas  est,  cui  ab  infantilibus 
annis  assueti  sunt,  tamque  iis  cari  sunt  paren- 
tes, liberi,  amici,  et  familiares  ; ut,  si  pere- 
gre domuitionis  spe  dejiciantur,  subtristes 
primum  fiant,  moesti,  solitudinis  cupidi,  taci- 
turni ; dein  cibos  fastidiant,  vires  amittant, 
vespere  febriant ; demumque,  de  se  suisque 
desperantes,  tam  animo  marceant  quam  cor- 
pore. Helvetio  monticolae,  poetae  verbis, 

“ — every  good  his  native  wilds  impart 
“ Imprints  the  patnot  passion  on  his  heart ; 

“ Dear  is  that  shed,  to  which  his  soul  conforms , 

“ And  dear  that  hili,  which  lifts  him  to  the  stomis  : 

“ And,  as  a child,  whcn  scaring  sounds  molest, 

“ Clings  close  and  closer  to  the  mother' s breast , 


“ So 


DE  MELANCHOLIA. 


3* 

“ So  the  loud  torrent , and  the  ivhirlwind's  roar, 

“ But  bind  him  to  his  native  mountains  more" 

Goldsmith.  'Travelier. 

l.  Religiosa . — Haec  melancholiae  forma, 
atavorum  aevo,  quando  omnes  ferme  homi- 
nes anili  se  superstitioni  tradebant,  frequen- 
tior  multo  visu  erat,  quam  nostris  temporibus. 
Interdum  verd,  vel  nostra  aetate,  religiosissi- 
mi hominum,  qui  Methodistt  nominantur, 
in  hanc  melancholiam  incidunt. 

li.  Mortales  hac  insania  affedti,  omnium 
sane  miserrimi  sunt.  Inani  Deorum  metu 
impleti,  atque,  unde  solatium  petant,  nescien- 
tes, futurae  salutis  incerti  flu&uant.  Haud  ra- 
ro de  salute  desperant ; et,  seu  Jupiter  tonat, 
seu  de  coelo  cadit  stella,  seu  in  somniis  catulus 
gannit,  seu  grunnit  porcus,  seu  intempesta 
no&e  cantat  gallus,  futura  sibi  ab  iratis  Diis 
supplicia  denunciari  putant.  Vel,  si  qua  iis 

spes  futurae  felicitatis  relinquitur,  divitias  sper- 
nunt ; omnibus  voluptatibus  sibi  interdicunt ; 
squalent  corpore,  animo  lugubres  fiunt ; dum- 
que  se  coquunt  et  cruciant,  falso  putant  Diis 
gratum  acceptumque  facere. 

Lii.  Arg antis. — Melancholia  ex  imaginariis 
morbis,  cui  hoc  nomen  dixit  Sauvagesius, 
simplicis  enimvero  melancholiae  varietatum 
frequentissima  est,  et  forsan  sanatu  difficilli- 
ma. Nostra  opinione,  haec  -melancholia  idem, 
per  omnia,  morbus  est,  ac  hypocbondriasis,  atque 
Sauvagesius, ■ pro  diverso,  perperam  habet. 
Hujusmodi  enim  melancholici  plerumque  in- 
flatione ventriculi,  ru6tu,  aliisque  signis  cibi 
‘non  bene  concodti,  afficiuntur.  Quin  vero 
interdum  conquerantur  de  malis  et  morbis, 
quibus  omnino  non  urgentur,  minime  dubita- 
mus. Talem  melancholicum  lepidus  Mo- 
1L.IERUS  in  fabulam  introducit,  et  facete  deri- 
det. 

det. — Ha&enus  de  simplicis  melancholiae  va- 
rietatibus. 

liii.  Hypochondriaca. — Varietatibus  me- 
lancholiae, quas  diximus,  aliam,  nempe  hy- 
pochondriacam, addere  nobis  liceat.  Haec 
melancholia  iis  temperamento  sanguineo,  aut 
juvenibus,  qui,  prae  annis,  hilares  sunt,  ve- 
geti, cupiditatibus  ardentes,  versatiles,  re- 
rum novarum  cupidi,  rarissime  obrepit.  Eos 
potius  mortales  contristat,  qui  temperamen- 
to corporis  et  vergentibus  annis  serii  sunt, 
pigri,  cauti,  suspiciosi,  animorum  suspensi, 
propositi  tenaces.  Foeminas  rarissime  affi- 
cit ; quippe  quibus  laxiores  fibrae  sint,  de- 
licatiores nervi,  mobiliora  ingenia,  animi- 
que et  ad  accipiendas  voluptates,  et  depo- 
nendam tristitiam  atque  malorum  • metum, 
molliores. 


E 

liv.  Tristis  coeli  austeritas,  quam  supra 
(xxxm.)  memoravimus  simplicem  melancho- 
liam inducere  animum  afficiendo,  complica- 
tam melancholiam,  de  qua  nunc  dicimus,  gig- 
nit afferendo  detrimentum  corpori. 

lv.  Coelum  humidum  et  frigidum  cutis 
exhalationem  minuit,  imo  haud  raro  suppri- 
mit; arterias  extremas,  caeteraque  vasa  cor- 
poris debilitat ; et,  dummodo  adjuvent  igna- 

i , 

via,  vestitus  incuria,  lucubratio  et  intempe- 
rantia, ventriculum  languidum  reddit,  et  in- 
validum ad  cibum  et  potum  concoquendum 
His  malis  superveniunt  defedus  stomachi,  ci- 
borum fastidium,  ructus  crudi  et  acidi,  ver- 
tigo, cordis  palpitatio.  Serius  haud  raro 
ociusve  miseri,  qui  urgentur  tot  veris 
malis,  fidis  etiam  affliguntur.  Pr^sentia 
cogitando  graviora  reddunt,  simulque  tor- 
quentui  futurorum  timore.  Subtristes  fi- 
unt, demissi,  mcesti ; afflidant  sese ; mi- 
serantur 

serantur  parvos  liberos  j alium  atque  alium 
medicum  consultant ; omnia  pavent ; de- 
mumque,  sibi  suisque  diffisi,  animum  des- 
pondent. 

lvi.  Vita  sedentaria  et  otiosa  cor  et  arte- 
rias languefacit : exercitatio,  contra,  incitat 
languentia  ; atque,  uti  sciunt  omnes  medici, 
efficit,  ut  varii  humores,  ad  prosperam  corpo- 
ris valetudinem  necessarii,  uberius  constan- 
tiusque  secernantur.  Motibus  cordis  arteri- 
arumque languidis,  vero  haud  absimile  est, 
fore,  ut  sanguis  solito  tardius  per  venam 
portce  in  hepar  diffundatur,  et  ventricu- 
lus, nimio  sanguine  oppressus,  fiat  ad  cibos 
perficiendos  invalidus.  Atque  homines,  quo- 
rum stomachus  sic  infirmatus  est,  tristi- 
tia vel  melancholia  affici,  nequaquam  insoli- 
tum est. 


ivii.  Ebri- 

lvii.  Ebriositas,  porro,  et  frequens  concu- 
bitus praequam  vires  corporis  pati  possunt, 
non  solum  ventriculum  itidem  resolvunt, 
sed  nervos  etiam;  atque  committunt,  haud 
raro,  ut  cum  corpus  languescat,  tum  tris- 
titiae se  et  melancholiae  tradat  animus. 
Natura  igitur  et  constitutione  corporis  me- 
lancholicos monet  Celsus,  ut  frequentem 
Veneris  consuetudinem  cautius,  quam  angues 
et  lupos,  vitent. 

lviii.  In  foeminis  nonnunquam  melancho- 
lia hypochondriaca  cum  hysteria  conspirat,  at- 
que plurimis  eas  gravibus  malis  afficit,  quae 
hic  recensere  non  opus  est. 


lix.  Sim - 

lix.  Simplicem  hypochondriasiti  fuse  de- 
scribere non  nobis  consilium  est.  Haud  ta- 
men alienum  erit,  praecipuas  notas,  quibus 
cognoscitur,  memorare. 

lx.  Hoc  morbo  aegrorum  stomachus,  item- 
que  alvus,  praesertim  in  sinistro  hypochondrio- 
rum,  contento  spiritu  distenduntur  : pressus, 
praecipue  post  cibum  assumptum,  stomachus 
dolet : glandulae  oris  limpidam  plerumque  sa- 
livam secernunt : alvus  dura  et  perquam 

astrida  est : ventriculus  spiritum  itemque 
cruda  rudat. 


lxi.  Increscente  morbo,  caput,  hic  illic, 
gravissime  dolet.  dSger  aut  nodurna  vigi- 
lia premitur,  aut  subinde  terretur  somniis. 

Cor 

Cor  arteriaeque  saliunt  languide  et  imbecilli- 
ter. Vano  metu,  vanisque  terroribus  imple- 
tur animus. 


V- 

\ 


DIAG- 

lxii.  Cum  in  memoriam  revocemus,  qui- 
bus causis  oriatur  melancholia,  quibusque  cog- 
noscatur signis,  nobis  difficile  in  primis  vide- 
tur, eam  aliis  morbis,  quibus  cum  ea  quorun- 
dam  signorum  communitas  est,  accurate  dig- 
noscere. Quippe  eam  modb  antegrediuntur 
dyspepsia  atque  hypochondriasis ; modo  comi- 
tantur ; haud  raro  etiam  subsequuntur. 

lxiii.  Hippocrates  hos  morbos  non  qui- 
dem inter  se  distinguit,  sed  ab  aliis,  eo,  quod 
illorum  commune  est,  hominum,  nempe,  so- 
cietatis et  consuetudinis  aversatione. 


Dyspepsia . — 

lxiv.  Dyspepsia — pubescentes  utriusque 
sexus,  puberesve  nondum  triginta  quinque 
annos  natos,  qui  sanguineo  temperamento 
sunt,  prae  caeteris,  vexat ; atque,  labentibus 
annis,  paulatim  plerumque  declinat,  tandem- 
que  prorsus  desinit.  Melancholia,  contra, 
contristat  aetate  medios  aut  provedos,  potis- 
simum mares,  quibus  est  atrum  temperamen- 
tum ; atque,  ingravescente  aetate,  magis  magis- 
que inveterascit.  Verum  neutiquam  tamen 
negandum  est,  illum  nonnunquam  morbum 
hujus  esse  molestum  comitem. 

lxv.  Hypochondriasis — et  melancholia,  uti 
plura  inter  se  communia  habent,  ita  multo 
difficilius  separantur.  Enimvero  eas  accurate 
dignoscere  nemo  medicorum  quisquam  hucus- 
que potuit.  Hac  de  re,  nihil  certo  affirmare 
audet  ipse  Cullenus,  quamvis  diversos  opi- 
netur esse  morbos. 


lxvi.  Potissi- 

lxvi.  Potissimum,  uti  putat,  differunt  ani- 
mi aegritudine,  qua  miseros  mortales  afficiunt. 
Hypochondriaci  perpetuo  timent  adversam 
valetudinem  : nullam  auram  putantes  tam  le- 
nem et  salutarem,  quin  iis  morbum  faciat  \ 
nullum  morbum  tam  levem,  quin  serius  ocius 
afferat  mortem.  Interea,  quod  sane  mirum, 
caetera  omnia  plerumque  sani  sunt. 

lxvii.  Melancholici,  contra,  non  solum 
vana  semper  inv^iletudine  afficiuntur,  aut  in- 
stantem timent,  sed  etiam  sibi  suisve  sem- 
per et  undique  putant  imminere  pericula. 
Timent  domi  fures  ; peregre,  latrones.  Urbe 
timent  conjugibus,  filiabus  et  filiis  : rure  ti- 
ment pluvias,  procellas  et  tempestates  j timent 
pecori,  equis  et  canibus.  Superorum  iram 
metuunt  \ Inferorum  poenas.  Timent  navibus 
et  mercibus  \ timent,  ne  res  naufragiis  per- 
dant, aut  incendiis  et  ruinis.  De  rebus  ta- 
men, quod  in  primis  mirabile,  quas  nihil  ad 


F 

se  suosve  pertinere  putant,  sicut  sani,  lo- 
quuntur et  cogitant. 

lxviii.  Insania  — et  melancholia,  potissi- 
mum, uti  nobis  videtur,  differunt  gradu  ani- 
mi aegritudinis,  quam  inducunt ; neque  pos- 
sunt semper  accurate  distingui.  Plerumque 
tamen  dignoscere  poterunt  medici,  si  animad- 
vertant, de  quibus  praecipue  delirent  animo 
aegroti.  Melancholici  plerumque,  de  se  tan- 
tum aut  suis,  delira  fantur  et  cogitant.  Insani 
de  plurimis,  imo  plerumque  omnibus,  desi- 
piunt ; atque  non  modo  res,  uti  existunt,  non 
percipiunt,  sed  vana  quoque  sibi  fingunt,  et 
tam  de  veris,  quam  de  fidis,  perperam  ratio- 
cinantur. 


PROGNOSIS. 

lxix.  De  melancholia,  nihil  in  futurum  cer- 
to praesagire  possunt  medici.  Percun&ari  igi- 
tur debent  ex  amicis,  quibus  causis  animi 
aegritudo  orta  sit ; quomodo  obrepserit ; quam- 
diu  jam  continuaverit ; unquamne  paululum 
remittat,  an  ita,  ut  coepit,  continuet ; melan- 
cholicis, necne,  parentibus  aeger  ortus  sit ; 
quem  aetatis  annum  agat : etiamque  animad- 
vertere, qualis  vultus  sit ; quale  corporis  tem- 
peramentum, quis  habitus,  quae  vires  : atque, 
his  cognitis,  judicare,  menti,  necne,  sanita- 
tem restituere  medicina  possit. 


LXX. 

i.xx.  Si  melancholicus  nondum  astate  pro- 
venior, aut  grandis  natu  est ; si  protervitate 
amicae  tristis  elt,  aut  quia  uxori  nubet ; si  pa- 
trias aut  amicorum  desiderio  demissus  est  : de 
reditu  sanae  mentis,  non  desperandum  est. 

Jlxxi.  Sin  grandaevus  aut  senex  est,  et  me- 
lancholicis parentibus  natus,  et  morbo  diu 
jam  afflidlus ; rarius  multo  ad  sanitatem  redit : 
et,  si  quando  redeat,  serius  plerumque  ocius- 
ve  in  melancholiam,  eamque  graviorem,  reci- 
dit; neque  pro fedlo  raro  fit,  per  omnia,  insa- 
nus. 


CURATIO.  . 

LXXII.  Quo  medicus  aegrotum  melancholici 
animum  ad  sanitatem  perducat,  ante  omnia 
considerare  debet,  unde  orta  sit  aegritudo. 
Quinetiam,  utile  erit  melancholico  ipsi  expo- 
nere, quemadmodum  se  habeant  mala,  qui- 
bus affici  sibi  videatur  : et  haudquaquam  sub- 
dubitare, quin  existant , sed  addu&is  exem- 
plis ei  injicere  fidem,  neutiquam  periculosa 
esse,  neque  opus  quamobrem  saluti  desperet, 
aut  uxori  timeat  liberisve,  quum  vix  dubium 
sit,  quin,  se  carum  habendo,  atque  medicina 
ad  sanitatem  redeat. 


LXXIII. 

lxxiii.  Piis  facflis,  oportet  medicum  quam 
maxime  avertere  aegrum  melancholici  animum 
a tristibus,  quibus  solicitatur  ; simulque  corpo- 
ris proprietatem,  unde  gignitur  aliturque  ae- 
gritudo, in  melius  mutare  • demumque,  aegri- 
tudine sanata,  praecavere,  ne  tristia  redeat. 

lxxiv.  Consilium  primum.  — Animus  me- 
lancholici eodem  fere  modo,  uti  Culleno  vi- 
detur, curandus  est,  atque  is  hypochondriaci. 
Sed,  quoniam  melancholicus  plerumque  quae- 
dam saltem,  sicut  insanus,  secus,  atque  sunt, 
imaginatur  et  judicat,  opus  sit  arte  quadam, 
qua  ejus  animi  aegritudo  sanetur. 

lxxv.  Animus  averti  potest  a rebus,  quibus 
contristatur,  ei  res  novas,  quibus  obledetur, 
offerendo ; affedus  iis  contrarios  movendo, 
quibus,  ex  vano,  demittitur,  verosque  commi- 
seratione levando ; vel,  denique,  vanos  ipsos 
curando  perinde,  ac  si  veri  essent. 


LXXVI. 

lxxvi.  Melancholico,  ut  affedtus  expleat, 
quibus  contristatur  animus,  quamprimum, 
modo  fas  sit,  permittendam  est.  Peritne 
amore  ? ei,  obsecramus,  ni  prohibeat  quid, 
permittatur,  ut  domum  amatam  ducat.  Pau- 
periemne  timet  ? ei  ostende,  unde  quaestum 
faciat.  Caelebsne  est?  eum  fac  certiorem, 
qua  ex  domo  virginem,  vixdum  premi  aptam, 
et  cum  imaginibus  tum  forma  et  pecunia  dota- 
tissimam, uxorem  ducat.  Timetne  pro  poema- 
te aut  fabula,  quam  extuderit  ? ei  persuade, 
nihil  majus  meliusve  mortalibus  fata  donasse 
bonosque  divos.  Si,  provedtior  aetate,  mortem 
metuat ; ei  in  memoriam  revoca,  etiamsi  cita 
mors  clarum  Achillem  abstulerit,  longa  ta- 
tamen  senedlute  minutum  Tithonum.  Hicne 
pecus  scabie  perit  ? ostende,  illic  sata,  vine- 
ta, et  oliveta  ridere. 

lxxvii.  Si  laetis  non  cedant  tristia,  na- 
vigent melancholici  Anticyram,  aut  quo  ve- 
lint. 


48 


DISPUTATIO  MEDICA 


lint.  Rerum  enim  novitas,  qua  peregre  de- 
le&antur  *,  melancholicis  pariter,  quam  insa- 
nis, hilaritatem  et  mentis  sanitatem,  haud  raro 
restituit.  Deledlatio,  porro,  quam  a musica 
et  libris  accipiunt  melancholici,  animo  inter- 
dum tristitiam  secludit.  Eorum  quoque  ani- 
mum nonnunqum,  mirum  in  modum,  hilarat 
familiarium  amicorumque  consuetudo.  Ne- 
que profe&o  quid  magis,  quam  solitudo,  de- 
mittit. Quam  vere  poeta ! 

“ Chiefly,  vehere  SoliTude,  sad  nurse  of  care , 

“ To  sickly  musing  gives  the  pensive  mind , 

“ 'There  madness  enters  : and  the  dim-eyed  jiend, 

“ Sour  Meljnchqlx,  night  and  day  provokes 
“ Her  own  eternal  wound . ....... 

“ The 


* Vid.  Gregor.  Disputat.  Med.  Inaug.  DeMorK 
Coe/.  Med.  pag.  60. 

■it 'fhe  prostrate  soul  beneath 

“ A load  of  huge  imagination  heaves, 

“ And  all  the  horror  s,  that  the  murd’rer  feels, 
u With  anxious flutt'rings Jhake  the  guiltlefs  breast  5 

lxxviii.  Quando  ex  morbis  imaginariis  me- 
lancholia oritur,  utilissimum  erit  tristi  sugge- 
rere, quantum  commodi  capiat  ab  exercita- 
tione sub  divo,  aliisque  delectationibus,  qui- 
bus capiendis  aura  salubri  vescatur,  atque  ani- 
mus tristia,  quse  occupant  et  demittunt,  ad 
tempus  deponat. 

lxxix.  Quinetiam,  non  solum  utile  est,  me», 
lancholicorum  animos  a tristibus,  quibus  soli- 
citantur,  novis  oblatis  avertere,  sed  etiam  affec- 

G tus 


* Vid.  Armstrong.  Art  of  preserving  Health, 
Jib.  iv.  lin.  90, 

tus  vanis  contrarios  movere,  quibus  demittun- 
tur, verosque  commiseratione  levare.  Iratusne 
est  melancholicus?  ei  injice  timorem.  Ploratne, 
sicut  Achilles,  interfeSum  amicum  ? suade, 
sicut  Ihetis,  ut  uxorem  cum  dote  quierat, 
quas  pulchra  prole  parentem  faciat.  Mce- 
retne  autem  caras  uxoris  mortem  aut  unici 
filii  ? commiserare  moerorem,  neque  time,  si 
possis,  flendo  lachrimas  ciere  • lachrimis  enim 

obortis  levatur  moeror. 

;hur  nacD  maqifooo  t ■- 


lxxx.  Quod  si  basc  (lxxviii.  et  lxxix.) 
parum  valent,  oportet  medicos  simulare  vul- 
tum misericordias  ; videri  melancholici  mi- 
seriis et  malis  utcunque  vanis  moveri  ; atque 
sic  dolo  mente  errorem  depellere.  “ Quorun- 
“ dam  enim,”  inquit  Celsus,  “ vani  metus 
“ levandi  sunt.  — Saspius  tamen  assentien- 
“ dum,  quam  repugnandum  est:  paulatim- 
“ que,  et  non  evidenter,  ab  his,  quas  stul- 


te 

u te  dicuntur,  ad  meliora  mens  abducen- 
“ da*.” 

lxxxi.  Multi  melancholici  in  medicorum 
scriptis  memorantur,  quorum  tristes  cogita- 
tiones sic  discussae  sunt,  et  menti  restituta  sa- 
nitas. Hac  ratione  Tulpius  melancholicum 
sanavit,  cui,  uti  sibi  videbatur,  ossa  cerea 
erant,  et  qui  propriis  pedibus  stare  aut  ambu- 
lare nolebat.  Tulpius,  simulata  gravitate, 
vultum  miserantis  fefellit : assensit,  gravem 
enimvero  morbum  esse,  at  medicis  haudqua- 
quam  ignotum  : atque  pollicitus  est,  si  prae- 
scripta faceret,  ossibus  brevi  firmitatem  et  du- 
ritiam restituturum.  Conditione  acepta,  Tul- 
pius inefficax  aliquid,  cujus  tamen  mirabilem 

virtutem 


* Vid.  Aurel.  Cornel.  Cels.  De  Medicin.  Lib.  m. 

virtutem  in  coelum  extulit,,  assumendum  de- 
dit. Tribus  diebus,  quoniam  medicamentum 
jam  mirabiliter  profecerat,  cereo  permissum 
est,  ut  propriis  pedibus  paulisper  staret : ne- 
que multb  post,  cum  nullum  stando  detrimen- 
tum cepissit,  ei  permissum,  ut  etiam  ambu- 
latione uteretur.  Sic  unius  dolo  mente  alterius 
error  felicissime  depulsus  est 

lxxxii.  Quibusdam,  contrk,  insanis  repug- 
nandum est.  Quippe  non  solum  ipsi  continendi, 
sed  etiam  audacia  coercenda  minis,  interdum 
etiam  plagis,  adhibitis.  “ Quorundam  etiam,” 
inquit  Celsus,  “ intempestivus  risus  objurga- 
tione  et  minis  prohibendus  est  f.”  Sed,  uti 

haec 


* Vid.  Tulp.  Observat.  Medie.  Lib.  1.  cap.  xviir. 

+ Vid.  Aurel.  Cornel.  Cels.  De  Medicin. 

\ 

haec  non  unicuique  insano  conveniunt,  ita 
omnibus  melancholicis  multum  nocent,  neque 
raro  his  perfettam  insaniam  movent. 

lxxxiii.  Consilium  secundum. — Ut  proprie- 
tas corporis,  quae  gignit  alitque  melancholiam, 
in  melius  mutetur,  idoneum  erit,  omnia,  qua- 
liacunque sint,  quibus  contristetur  animus* 
quam  maxime  vitare,  et  mala  levare,  quibus 
sibi  videatur  urgeri  miser. 

lxxxiv.  Caeli  mutatio. — Oportet  igitur  me- 
lancholicum ex  coelo  austero,  pluvioso,  et  fri- 
gido peregre  abire  in  laetum  et  sudum  : ubi 
omnia  rident ; ubi  lenes  aurae,  montes  et  val- 
les, lapsus  fluminum,  dulcedo  fructuum  et  odo- 
ris suavitas,  avium  concentus,  omnem  sensum 
permulcent  voluptate.  Peregrinatio,  sub  tali 
coelo,  melancholici  animo  pariter,  ac  corpori, 
proderit. 


lxxxv. 

lxxxv.  Purgatio. — Eundem  in  (lxxxiii.) 
finem,  tarda  alvus  semel  quotidie  leniter  mo- 
venda est  catharticis,  ex  iis  quae  neque  acria 
nimis  sunt,  neque  quotidiano  usu  stomachum 
alvumque  resolvunt  et  infirmant. 

• 

lxxxvi.  Stimulatio .• — Torpor  quoque  cor- 
poris totius,  qui  omnium  melancholicorum 
communis  est,  requirit  usum  medicamento- 
rum remediorumque,  quae  jucunde  et  salu- 
tariter stimulant.  Hoc  faciunt  exercitati- 
ones quaedam,  velut  equitationes,  Jove  se- 
reno, saltationes,  etiamque,  composita  hora, 
matutinae  aut  vespertinae  in  amoenis  locis  am- 
bulatiunculae ; balneum,  cui  succedit  fri&io  ; 
lenes  idlus  eleStrici ; opium  caute  adhibitum. 
His  accedat  modicus  vini  usus.  Lepide  enim 
Horatius  : 

“ Neque 

“ Mordaces  aliter  diffugiunt  solicitudines, 

“ !%>uis,  post  vina,  gravem  militiam , aut  pauperiem 
“ crepat  ? 

“ Quis  non  te  potius,  Bacche  pater,  teque,  decens 
“ Venus  ? 

At,  ne  quis  modici  transiliat  munera  Liberi, 

“ Centaurea  monet  cum  Lapit  his  rixa,  super  mero 
“ Debellata 


lxxxvii.  — Diata.  — Melancholici  neque 
carnibus,  ex  toto,  neque  terrae  frugibus,  vivere 
debent.  Cibus  enim  ex  carnibus,  non  solum 
alvum  tardat,  sed  etiam  intendit  librarum  ri- 
giditatem : cibus,  contra,  ex  terrae  frugibus, 
stomachum  sic  infirmat,  ut  assumpta  nequeat 
perficere.  Melancholicis  igitur  optime  con- 
venit cibus,  qui  partim  ex  farraceis  constat, 

partim 


* Vid.  Quint.  Horat.  Flacc.  Carmin.  Lib.  i. 
Od.  xviiu 


56  DISPUTATIO  MEDICA 

partim  ex  elixis  jurulentisve  carnibus. — Po- 
tus, hujusmodi  tristibus  maxime  forsan  ido- 
neus, est  alcohol  saccharinum , aqua  multa  tem- 
peratum. Cerevisiae  enim,  quippe  cum  ven- 
triculum inflent,  vix  possunt  tuto  ab  iis  ad- 
hiberi. 

lxxxviii.  Dyspepsia  curatio. — Dyspepsia , si, 
ut  haud  raro,  melancholiam  comitetur,  ido- 
neo regi  'ine,  idoneisque  medicamentis  et  re- 
mediis curanda  est  ; at  quae  recensere  et  ex- 
ponere, non  nobis  consilium  est. 

lxxxix.  Consilium  tertium.  — Caeteris 
rei  nostrae  partibus  absolutis,  tantum  restat,  ut 
breviter  dicamus,  quibus  praecaveatur,  ne,  ae- 
gritudine animi  sanata,  homo  denuo  melan- 
cholia contristetur. 

xc.  Mentis  deleSlatio.— -Si  curatio,  quam 
proposuimus,  jam  ad  spem  responderit,  tunc, 

Cej-si 

Celsi  verbis,  « servanda  alvus  quam  tenerri- 
a ma  • removendi  terrores,  et  potius  bona 
u Spes  afferenda : quserenda  delectatio  ex  fa- 
« bulis,  ludisque,  quibus  maxime  capi  sanus 
« assueverat : laudanda,  si  qua  sunt,  ipsius 
“ opera,  et  ante  oculos  ejus  ponenda : leviter 
« objurganda  vana  tristitia  * subinde  admo- 
« nendus,  in  his  ipsis  rebus,  quae  solicitant, 
« cur  non  potius  laetitiae,  quam  solicitudinis 

“ causa  sit 

-r»  /: 

xci.  Exercitatio  corporis.-*— Uti  melancholia 
eorum  mens  fabulis  ludisve  deledtanda,  ita 
corpus  aliquo  labore  exercendum  est.  Labor 
modicus,  praeterquam  quod  corpus  exercet,  et 
sanguinem  in  omnes  hujus  partes  aequalitei 

distribuit. 


» Vid.  Aurel.  Cornei..  Cels.  De  Medicin. 
Lib.iii.cap.  xviii. 

distribuit,  animum  magis  occupat,  quam  am- 
bulatio equitatiove,  in  quibus  utendis  hic 
haud  raro  sine  corpore  late  longeque  peregri- 
natur. Ex  omnibus  autem  operibus,  quibus 
occupari  solent  mortales,  nulla  «que,  ac  hor- 
tensia, melancholicos  alliciunt ; nulla  tentata 
magis  dele&ant,  aut  saspius  animo  meliusve 
depellunt  vanum  metum  et  tristitiam. 


xcn.  Denique,  uti  nulla  corporis  melan- 
cholicorum exercitatio  gravis  aut  longa,  ita 
nulla  animi  deledlatio  nimia,  esse  debet.  De- 
bilitabit enim  corpus  omnis  intemperantia, 
et  convalescentem  denuo  afficiet  tristitia  et 
metu. 


—sU' . st 


